Vladimir Prelog

Vladimir Prelog (23. juli 1906 – 7. januar 1998) bio je hrvatsko-švicarski hemičar. Zajedno sa Johnom W. Conforthom za svoje radove iz oblasti stereoizomerije organskih molekula dobio je Nobelovu nagradu za hemiju 1975.Biografija  na essekeri.hr, pristupljeno: 23. 7. 2014.

Rođen je u Sarajevu 1906, gdje je živio do 1915. Gimnaziju je završio u Zagrebu nakon što se porodica preselila tamo 1915, a nakon toga je studirao hemiju u Pragu, gdje je po završetku studija bio voditelj Laboratorijske firme G. J. Driza. Bio je direktor Zavoda za organsku hemiju Tehničkog fakulteta u Zagrebu, a od 1942. radio je u Saveznoj visokoj tehničkoj školi u Zürichu. Područje njegovih istraživanja bili su uglavnom heterociklički spojevi, alkaloidi i antibiotici. Glavno zanimanje bila mu je stereohemija molekula. Zaokupljao ga je problem prostorne građe molekula. Uveo je naziv hemijska topologija za područje stereohemije koje se bavi geometrijskim svojstvima molekula. Doprinio je objašnjenju strukture stereoida, kinina, strihnina i drugih alkaloida, a sintetizirao je mnoge organske spojeve. Njegovi radovi doprinijeli su razumijevanju prirode enzimskih reakcija.

Reference

 Dodatna literatura 
 Prelog, Vladimir: My 132 Semesters of Chemistry Studies, Američko hemijsko društvo, Washington, D.C, 1991;  (autobiografija)

 Vanjski linkovi 

 Životopis napisan od samog Preloga  
 Prelogova biografija  na stranici ETH Zürich 

Kategorija:Rođeni 1906.
Kategorija:Umrli 1998.
Kategorija:Biografije, Sarajevo
Kategorija:Hrvatski naučnici
Kategorija:Hrvatski hemičari
Kategorija:Švicarski hemičari
Kategorija:Dobitnici Nobelove nagrade za hemiju
Kategorija:Članovi ANUBiH
Kategorija:Članovi SANU
Kategorija:Članovi SAZU